

**ΕΛΛΗΝΙΚΗ ΔΗΜΟΚΡΑΤΙΑ**

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ

ΑΤΤΙΚΗΣ

Δ/ΝΣΗ Α/ΘΜΙΑΣ ΕΚΠ/ΣΗΣ Β ΑΘΗΝΑΣ

2Ο & 3ο ΔΗΜΟΤΙΚΟ ΣΧΟΛΕΙΟ ΝΕΑΣ ΕΡΥΘΡΑΙΑΣ

Αγαπητοί γονείς.

Σας ενημερώνουμε ότι το **πρόγραμμα εορτασμού** της επετείου της 28ης Οκτωβρίου έχει ως εξής:

* Την Παρασκευή 25 Οκτωβρίου, στις 9.00, θα πραγματοποιηθεί η γιορτή των σχολείων από τους μαθητές της Δ τάξης, η οποία θα τελειώσει περίπου στις 10.30. Κατόπιν οι μαθητές/τριες θα αποχωρήσουν.

Την ίδια μέρα ο/η σημαιοφόρος, οι παραστάτες και ο/η υπεύθυνος για την κατάθεση στεφάνου θα παραστούν στις 11.25 στο Μνημείο των Πεσόντων (Ε. Βενιζέλου & Λ. Ακρίτα, Νέα Ερυθραία) όπου θα γίνει κατάθεση στεφάνου.

* Τη Δευτέρα 28 Οκτωβρίου και ώρα 10.30 πμ θα τελεστεί δοξολογία στον Μητροπολιτικό Ναό του Αγίου Δημητρίου στην Κηφισιά, στην οποία θα παραστούν ο/η σημαιοφόρος με τους παραστάτες. Αμέσως μετά θα μεταβούν στο Μνημείο Πεσόντων (Λ. Κηφισίας & Ζηρίνη, Κηφισιά) όπου θα γίνει επιμνημόσυνη δέηση. Οι μαθητές/τριες που θα παρελάσουν θα συγκεντρωθούν στις 11.00 στην οδό Κηφισίας στο ύψος του Ιερού Ναού του Αγίου Δημητρίου στην Κηφισιά. Η παραλαβή των μαθητών θα γίνει μετά το πέρας της παρέλασης στη διασταύρωση Όθωνος και Κηφισίας. (απέναντι από το ΠΛΑΙΣΙΟ) Η προσέλευση και αποχώρηση των μαθητών/τριων θα γίνει με ευθύνη των γονέων τους.

Νέα Ερυθραία, 18/10/19 Οι Διευθυντές των σχολείων

Παντελής Τσιώτας Κώστας Λιάκος